NARIADENIE KOMISIE (ES) č. 1283/2004
z 13. júla 2004,
ktoré sa vzťahuje na ustanovenie o rybolove platesy žltochvostej (limanda ferruginea) lodí plávajúcich pod vlajkou členského štátu
KOMISIA EURÓPSKYCH SPOLOČENSTIEV,
vzhľadom na zmluvu, ktorá ustanovuje Európske spoločenstvo,
vzhľadom na smernicu (EHS) č. 2847/93 Rady z 12. októbra 1993, ktorá ustanovuje režim kontroly použiteľný pri spoločnej politike rybolovu (1), a najmä jej článkom 21, odsekom 3,
pričom:
(1)
Smernica (ES) č. 2287/2003 Rady z 19. decembra 2003, ktorá ustanovuje možnosti rybolovu a spoločné podmienky zásob rýb a skupín rybných zásob na rok 2004 použiteľné vo vodách Európskych spoločenstiev v prípade lodí Európskych spoločenstiev vo vodách, kde platia limity úlovkov stanovuje kvóty pre platesu žltochvostú (limanda ferruginea) na rok 2004 (2).
(2)
Z dôvodu zabezpečenia dodržiavania ustanovení o množstevných limitoch úlovkov zásob rýb, ktoré podliehajú kvóte je potrebné, aby Komisia stanovila dátum, keď sa budú pridelené kvóty ustanovené pre úlovky lodí plávajúcich pod vlajkou členského štátu považovať za vyčerpané.
(3)
Podľa informácií poskytnutých Komisii úlovky platesy žltochvostej (limanda ferruginea) vo vodách zóny OPANO 3LNO lodí plávajúcich pod vlajkou členského štátu alebo úlovky, ktoré boli pripísané príslušnému členskému štátu dosiahli pridelenú kvótu na rok 2004. Komisia zakázala pre tieto zásoby rýb rybolov s platnosťou od 30. marca 2004. Odvtedy je potrebné tento dátum dodržiavať,
PRIJALA NASLEDUJÚCU SMERNICU:
Článok 1
Kvóty pridelené Komisii na rok 2004 pre úlovky platesy žltochvostej (limanda ferruginea) vo vodách zóny OPANO 3LNO lodí plávajúcich pod vlajkou členského štátu alebo pre úlovky, ktoré boli pripísané príslušnému členskému štátu sa považujú za vyčerpané.
Rybolov platesy žltochvostej (limanda ferruginea) vo vodách zóny OPANO 3LNO lodí plávajúcich pod belgickou vlajkou alebo rybolov pripísaný Belgicku, ako aj skladovanie úlovkov na palube, nakladanie a vykladanie úlovkov týchto lodí po dátume uplynutia platnosti tejto smernice sa zakazuje.
Článok 2
Toto nariadenie nadobúda účinnosť nasledujúci deň po zverejnení v Úradnom vestníku Európskej únie.
Je uplatniteľné od 30. marca 2004.
Táto smernica je záväzná vo všetkých svojich bodoch a je priamo použiteľná vo všetkých členských štátoch.
V Bruseli 13. júla 2004